Bob Bradley rister på hodet over treneransettelser
ARTIKKELEN ER OVER TRE ÅR GAMMEL Stabæk bekrefter torsdag at den amerikanske treneren, som har utrettet store ting på to år i Bærum, leder laget for siste gang mot Bodø/Glimt søndag. VG har opplysninger om at fremtiden allerede er avklart. Bradley drar til Frankrike for å lede Le Havre i Ligue 2. Amerikaneren Vincent Volpe kjøpte i sommer opp 90 prosent av klubben som for øyeblikket ligger på 4. plass – seks poeng bak de to plassene som gir opprykk. Bradley skal ennå ikke ha skrevet under kontrakten. Fredag morgen publiserte nyhetsbyrået AP et intervju med Bob Bradley, som de skal ha snakket med i 40 minutter over telefon. Bradley ønsker ikke å snakke om hvor han er på vei, men snakker ganske åpenhjertig om frustrasjonen av å ikke få tilbud fra større klubber. «Tydelig frustrert over at han ikke har fått tillit av en mer berømt europeisk klubb», skriver APs journalist. FÅTT DET MED DEG? Tror ikke Bradley får Bundesliga-ønsket oppfylt– Jeg tror at i mange tilfeller spiller beslutningstakerne det sikre kortet. Det er helt sikkert et nettverk. Det er fortsatt mange gode trenere. Det er også mange dårlige trenere. Noen ganger rister man på hodet når man ser hvordan visse personer stadig dukker opp i forskjellige jobber, sier Bradley. Det har vært rykter om interesse fra Premier League, blant annet Sunderland, men ingenting har konkretisert seg. LEST DENNE? Bradley har faren som ledestjerne – Jeg tenker at hvis jeg fortsetter sånn, så tar noen kanskje en titt og finner det ut. Da kommer det kanskje en mulighet på det neste nivået. Det er merkelig fordi folk sier «det er bare Tippeligaen», men det gir ikke mening. Man går rundt og prøver å vise folk og bevise at man er god hver dag. Noen ganger hører du «ja, vi respekterer det du har gjort, men du har ikke Premier League-erfaring», sier han. Men amerikaneren fortviler ikke. – I de øyeblikkene er det ikke mye å få gjort. For meg, greit. Jeg kommer bare til å fortsette å jobbe, og så finner noen kanskje ut av det. LES MER: «Bradley trenger tre uker på å bygge et topplag»Bradley ønsker ikke å utdype noe mer til VG. – Det er ingenting å utdype. Jeg klaget ikke. Jeg svarte på et spørsmål på en enkel måte. Ingenting mer å si, svarer amerikaneren når VG tar kontakt. – Et fransk magasin hevder at du snakker fransk. Gjør du? – Non, svarer Bradley på SMS. Det betyr nei. På fransk. LYNKURS: Slik takler du arrogante franskmenn
Men Bob Bradley (57), som etter alle solemerker forlater Stabæk til fordel for franske Le Havre, har ikke gitt opp drømmen om å lede en toppklubb.